Forslag til RÅDETS FORORDNING om fordeling af de fiskerimuligheder, der er fastsat i protokollen til fiskeripartnerskabsaftalen mellem Den Europæiske Union og Republikken Mauritius /* COM/2012/0437 final - 2012/0210 (NLE) */





BEGRUNDELSE 1. BAGGRUND FOR FORSLAGET På grundlag af det mandat[1], Kommissionen har fået af Rådet, har Kommissionen på vegne af Den Europæiske Union ført forhandlinger med Republikken Mauritius med det sigte at parafere en ny fiskeripartnerskabsaftale mellem Den Europæiske Union og Republikken Mauritius. Disse forhandlinger mundede ud i, at der den 23. februar 2012 blev paraferet en ny fiskeripartnerskabsaftale og en ny protokol dertil. Den nye aftale omfatter en periode på seks år fra den dato, hvor den undertegnes, og den fornyes stiltiende for yderligere perioder på tre år. Det overordnede formål er at styrke samarbejdet mellem EU og Republikken Mauritius med henblik på at etablere en partnerskabsramme for udvikling af en politik for bæredygtigt fiskeri og ansvarlig udnyttelse af fiskeressourcerne i Republikken Mauritius' fiskerizone i begge parters interesse. Protokollen gælder i tre år. I den nye protokol fastsættes der fiskerimuligheder for 86 EU-tunfiskerfartøjer i Mauritius' farvande (41 notfartøjer og 45 langlinefartøjer). Der bør i overensstemmelse med traktaten fastlægges en metode for fordeling af disse fiskerimuligheder mellem medlemsstaterne. 2. RESULTAT AF HØRINGER AF INTERESSEREDE PARTER OG KONSEKVENSANALYSE Medlemsstaterne blev hørt i forbindelse med de tekniske møder og inden for rammerne af Rådets arbejdsgruppe om fiskeri. Høringerne viste, at der var interesse for at indgå en fiskeripartnerskabsaftale med Republikken Mauritius og en dertil hørende protokol. Kommissionen har bl.a. baseret sig på resultaterne af en ekstern ekspertvurdering, som blev afsluttet i november 2011. 3. JURIDISKE ASPEKTER AF FORSLAGET Denne procedure er iværksat parallelt med procedurerne vedrørende såvel Rådets afgørelse om undertegnelse på vegne af Unionen af fiskeripartnerskabsaftalen og protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Mauritius som Rådets forordning – med Europa-Parlamentets godkendelse - om indgåelse af nævnte fiskeripartnerskabsaftale og protokol. 4. VIRKNINGER FOR BUDGETTET Ifølge den nye protokol beløber den samlede finansielle modydelse sig til 1 980 000 EUR for hele perioden. Dette beløb svarer til: a) 357 500 EUR om året svarende til en årlig referencemængde på 5 500 tons og b) 302 500 EUR om året svarende til en yderligere bevilling, som Unionen betaler til støtte for Republikken Mauritius' fiskeri- og havpolitik. Hermed beløber den samlede årlige finansielle modydelse fra Den Europæiske Unions budget sig til 660 000 EUR. 2012/0210 (NLE) Forslag til RÅDETS FORORDNING om fordeling af de fiskerimuligheder, der er fastsat i protokollen til fiskeripartnerskabsaftalen mellem Den Europæiske Union og Republikken Mauritius RÅDET FOR DEN EUROPÆISKE UNION HAR – under henvisning til traktaten om Den Europæiske Unions funktionsmåde, særlig artikel 43, stk. 3, under henvisning til forslag fra Europa-Kommissionen og ud fra følgende betragtninger: (1) Den 23. februar 2012 blev der paraferet en ny protokol til fiskeripartnerskabsaftalen mellem Den Europæiske Union og Republikken Mauritius, hvorved EU-fartøjer tildeles fiskerimuligheder i de farvande, som fiskerimæssigt hører ind under Mauritius' højhedsområde eller jurisdiktion. (2) Den [...] vedtog Rådet afgørelse XXX/2012/EU[2] om undertegnelse af den nye fiskeripartnerskabsaftale med dertil hørende protokol. (3) Der bør fastlægges en metode for fordeling af disse fiskerimuligheder mellem medlemsstaterne i protokollens gyldighedsperiode. (4) Hvis det ser ud til, at de fiskerimuligheder, der er tildelt Unionen i henhold til fiskeripartnerskabsaftalen, ikke er udnyttet fuldt ud, skal Kommissionen i henhold til artikel 10, stk. 1, i Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande[3], underrette de pågældende medlemsstater herom. Svarer de pågældende medlemsstater ikke inden for en frist, som fastsættes af Rådet, betragtes dette som en bekræftelse af, at disse medlemsstaters fartøjer ikke udnytter deres fiskerimuligheder fuldt ud i en given periode. Der bør fastsættes en sådan frist. (5) Eftersom protokollen til fiskeriaftalen udløb den xx. december 2007, bør denne forordning anvendes fra den dato, hvor den nye fiskeripartnerskabsaftale og protokollen dertil træder i kraft – VEDTAGET DENNE FORORDNING: Artikel 1 1. Fiskerimulighederne i protokollen til fiskeripartnerskabsaftalen mellem Den Europæiske Union og Republikken Mauritius (i det følgende benævnt "protokollen") fordeles blandt medlemsstaterne som følger: a) Notfartøjer til tunfiskeri Spanien || 22 fartøjer Frankrig || 16 fartøjer Italien || 2 fartøjer Det Forenede Kongerige || 1 fartøj I alt || 41 fartøjer b) Langlinefartøjer med flydeline Spanien || 12 fartøjer Frankrig || 29 fartøjer Portugal || 4 fartøjer I alt || 45 fartøjer 2. Forordning (EF) nr. 1006/2008 anvendes, for så vidt andet ikke er fastsat i fiskeripartnerskabsaftalen og protokollen. 3. Hvis protokollens fiskerimuligheder ikke opbruges med de ansøgninger om fiskeritilladelse, der indgives af de i stk. 1 nævnte medlemsstater, tager Kommissionen ansøgninger om fiskeritilladelser fra andre medlemsstater i betragtning, jf. artikel 10 i forordning (EF) nr. 1006/2008. 4. Fristen for medlemsstaternes bekræftelse af, at de ikke udnytter fiskerimulighederne i henhold til aftalen fuldt ud, jf. artikel 10, stk. 1, i forordning (EF) nr. 1006/2008, fastsættes til 10 arbejdsdage fra den dato, hvor Kommissionen meddeler medlemsstaterne, at fiskerimulighederne ikke er brugt op. Artikel 2 Denne afgørelse træder i kraft dagen efter offentliggørelsen i Den Europæiske Unions Tidende. Den anvendes fra den dato, hvor den nye protokol til fiskeripartnerskabsaftalen mellem Den Europæiske Union og Republikken Mauritius træder i kraft. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den . På Rådets vegne Formand [1] Rådets afgørelse nr. 15921/2011 af 23.1.2012. [2] EUT L … af …, s. … [3] EUT L 286 af 29.10.2008, s. 33.